b"\n_START_ARTICLE_\nKV46\n_START_SECTION_\nDescripci\xc3\xb3\n_START_PARAGRAPH_\nVa ser descoberta per James Edward Quibell sota el patrocini de Theodore M. Davis. L'entrada \xc3\xa9s per una escala que acaba en una porta, originalment bloquejada amb una pedra i amb els segells de la necr\xc3\xb2polis, que obre pas a un corredor, altres escales i finalment a la cambra funer\xc3\xa0ria. El compartiment \xc3\xa9s rectangular, amb una \xc3\xa0rea en el seu extrem posterior del qual el s\xc3\xb2l est\xc3\xa0 un metre per sota del nivell de la resta del pis. El sostre est\xc3\xa0 inacabat i les parets no van ser allisades, enguixades ni decorades. _NEWLINE_S'hi van trobar vasos canopis, instruments de m\xc3\xbasica, seients, la cadira de la reina Tiy, llits, un cofre amb joies amb els noms d'Amenhotep III i Tiy, un carro, atuells plens de natr\xc3\xb3 i dos sarc\xc3\xb2fags: el de Yuya, col\xc2\xb7locat sobre un trineu i que contenia tres ta\xc3\xbcts momiformes i la seva m\xc3\xb2mia intacta; el de Tuyu, que contenia dos ta\xc3\xbcts interiors i la m\xc3\xb2mia, tamb\xc3\xa9 intacta. Les difer\xc3\xa8ncies en les t\xc3\xa8cniques d'embalsamament demostren que Yuya i Tuyu van morir en diferent \xc3\xa8poca. _NEWLINE_La tomba estava aparentment intacta, per\xc3\xb2 hi ha proves que hi va haver tres robatoris: el primer va ser poc despr\xc3\xa9s del tancament oficial de la tomba, ja que es van retirar els productes peribles, com els ung\xc3\xbcents, i els segells dels atuells es van treure per examinar-ne el contingut. _NEWLINE_Un segon i tercer robatori van poder haver ocorregut durant les excavacions de la KV3 i la KV4, segons l'evid\xc3\xa8ncia dels segells trobats. L'entrada va ser segellada de nou i es tap\xc3\xa0 amb restes de material sobrant de la construcci\xc3\xb3 d'aquestes dues tombes, convertint-la en inaccessible fins a 1905, quan Quibell la va descobrir."